Tarybos sprendimas
1994 m. kovo 7 d.
iš dalies keičiantis Sprendimą 93/350/Euratomas, EAPB, EEB, iš dalies keičiantį Sprendimą 88/591/EAPB, EEB, Euratomas dėl Europos Bendrijų Pirmosios instancijos teismo įsteigimo
(94/149/EAPB, EB)
EUROPOS SĄJUNGOS TARYBA,
atsižvelgdama į 1993 m. birželio 8 d. Tarybos sprendimą 93/350/Euratomas, EAPB, EEB, iš dalies keičiantį Sprendimą 88/591/EAPB, EEB, Euratomas dėl Europos Bendrijų Pirmosios instancijos teismo įsteigimo [1], ypač į jo 3 straipsnį,
kadangi, remiantis taip pakeistu Sprendimu 88/591/EAPB, EEB, Euratomas [2], Pirmosios instancijos teismas turi jurisdikciją nagrinėti ir spręsti iš esmės visus fizinių ar juridinių asmenų ieškinius;
kadangi, atsižvelgiant į Europos anglių ir plieno bendrijos steigimo sutartyje nustatytas prekybos apsaugos priemones dempingo ir subsidijų atveju, Sprendimo 93/350/Euratomas, EAPB, EEB įsigaliojimas buvo atidėtas;
kadangi, atsižvelgiant į vystymąsi, turi būti nustatyta šios pirmiau nurodyto sprendimo dalies įsigaliojimo data,
NUSPRENDĖ:
1 straipsnis
"tačiau fizinių ar juridinių asmenų ieškiniams, pareikštiems pagal EAPB sutarties 33 straipsnio antrąją dalį, 35 straipsnį ir 40 straipsnio pirmąją ir antrąją dalis bei liečiantiems veiksmus, susijusius su minėtosios sutarties 74 straipsnio taikymu, taip pat fizinių ar juridinių asmenų ieškiniams, pareikštiems pagal EB sutarties 173 straipsnio ketvirtąją dalį, 175 straipsnio trečiąją dalį ir 178 straipsnį bei susijusiems su prekybos apsaugos priemonėmis dempingo ir subsidijų atveju, kaip apibrėžta minėtosios sutarties 113 straipsnyje, sprendimas įsigalioja 1994 m. kovo 15 d."
2 straipsnis
Šis sprendimas įsigalioja kitą dieną po jo paskelbimo Europos Bendrijų oficialiajame leidinyje.
Priimta Briuselyje, 1994 m. kovo 7 d.